પરમેશ્વરે કેવું સરસ જગત બનાવ્યું. પણ જેમ વિશાળ દરિયો બનાવીને એનું પાણી ખારું કેમ રાખ્યું, એ ભેદ હજી સમજાતો નથી. એમ મીઠાં-મધ જેવા પરિવારમા સાસુના પાત્રની બૂમ કેમ પડે છે એ સમઝાતું જ નથી. એમાં દીકરાની હાલત તો ‘જાયે તો જાયે કહાં’ જેવી થઇ જાય ! મારા પરમ મિત્ર ચમન ચક્કી ક્યારેય જીમમાં ગયો નથી, પણ સાસુ-વહુના ઝગડામાં એનું શરીર અડધું થઇ ગયું. સાસુ ઉતર તો વહુ દક્ષિણ. વહુ પૂર્વ તો સાસુ પશ્ચિમ. બિચારા ચમન ચક્કીની તો કોઈ ચોગઠ જ નહિ. જો કે, આ પ્રશ્ન માત્ર ચમન ચક્કીનો નથી. આપણા બધાનો છે. અને આદિકાળથી ચાલી આવે છે. અને એટલે જ તો કેટલાક વર – કન્યાની માફક સાસુ – વહુની પણ રાશિ જોવડાવતા હોય છે. આમાં મિલકતની લડાઈ નથી. મમતાની લડાઈ છે!